Priemerná cena najpredávanejšieho benzínu 95 Natural sa dostane nad hodnotu 1,400 eura za liter, priemerná cena nafty sa bude pohybovať mierne nad úrovňou 1,280 €/liter.
V tomto roku pôjde o druhé zdražovanie. Bude však prvé, ktoré má na svedomí výlučne situácie na burze v Rotterdame. Od začiatku roka tak budú benzíny a nafta drahšie v priemere o 8 centov za liter.
Benzíny po zdražení znovu prepíšu historické tabuľky. Konštatovanie zo začiatku roka o tom, že za liter benzínu sme ešte nikdy neplatili toľko ako teraz, naďalej platí, akurát je potvrdené ďalším zvýšením cien.